Yevropa va Yevrosiyo bo‘yicha AQSh davlat kotibining yordamchisi Viktoriya Nuland 4 oktabr kechasi Moskvada bo‘ladi. Bu haqda axborot manbasi xabar bergan. «Bugun Viktoriya Nuland AQSh davlat kotibi Jon Kerri delegatsiyasi tarkibida Bryusselda bo‘lib turibdi. U kechqurun Moskvada bo‘ladi», — deb manbadan iqtibos keltirmoqda TASS. Ma’lum qilinishicha, Nuland bilan uchrashuv 5 oktabr kuni rejalashtirilgan. Avvalroq Viktoriya Nuland Ukraina sharqidagi vaziyat borasida Minsk kelishuvini amalga oshirilishi yuzasidan muzokara o‘tkazgani Moskvaga kelayotgani haqida xabar berilgan edi.